Amerika Kubogi–2016. Argentina termasi AQShni yirik hisobda mag‘lubiyatga uchratib, finalga yo‘l oldi (video)

AQSh mezbonlik qilayotgan Amerika Kubogi–2016 turnirining dastlabki yarim final uchrashuvida AQSh terma jamoasi Argentina futbolchilariga qarshi bahs olib bordi. Unda 4:0 hisobi qayd etilib, argentinaliklar foydasiga hal bo‘ldi.

Uchrashuvning 3-daqiqasidayoq Ezekyel Lavessi hisobni ochgan bo‘lsa, Lionel Messi 32-daqiqada Argentinaning ustunligini oshirdi. 50 va 86-daqiqalarda Gonsalo Iguain raqiblar darvozasini ishg‘ol qilib, jamoasining yirik hisobdagi g‘alabasiga hissa qo‘shdi.
Shunday qilib, Xerardo Martino shogirdlari musobaqaning finaliga yo‘l oldi. Hal qiluvchi bahsda Argentina termasi Chili va Kolumbiya o‘rtasidagi uchrashuv g‘olibi bilan kuch sinashadi.
Amerika Kubogi–2016. Yarim final bellashuvi
22-iyun, chorshanba
Gollar: 0:1 – 3 Lavessi, 0:2 – 32 Messi, 0:3 – 50 Iguain, 0:4 – 86 Iguain.